Skijaško trčanje na Zimskim olimpijskim igrama 2014 – ženska štafeta
Štafetna utrka 4 x 5 km za žene u skijaškom trčanju na ZOI 2014. održana je 15. februara s početkom u 14 sati po lokalnom vremenu u olimpijskom kompleksu za biatlon i skijaško trčanje "Laura". Pobijedila je švedska štafeta, prvi put nakon ZOI 1960. Druge su bile Finkinje, a treće Njemice. Zlatne medalje dodijeljene za ovu disciplinu sadržavale su djelić meteora iz Čeljabinska, u znak obilježavanja prve godišnjice njegovog pada.